Ich, Wˀnher Claus, schultheisso ze Brugg, ✳ ✳ tuͦn kunt allen den, die disen brief an sechent oder hoͤrent lesen, ✳ ✳ das ich ze geriht
sass ze Brugg in der stat, an offener strasse, an der durluhtigen, hochgebornen, ✳ miner gnedigen froͧwen froͧ Agnesz, ✳
wilent kuniginn ze Ungern, stat. ✳ ✳ und fùr mich kam in offen geriht ✳ Anna, die geheissen ist Albrehtin, burgˀin ze
Brugg, mit irem vogt Johans Albreht, ✳ ir elterstem sun, ✳ der ir wissenthaftˀ ist, ze einem teil, und zem andern teil
Fridrich, der erwirdigen, geistlichen froͧwen, der eptissinen und des cōventes ze Kùngsvelt, Sant Claren ordens,
Constentzer bistuͦmes, ✳ jarzit ✳ amptman. ✳ und die vorgen̄ Anna Albrehtin und ir vogt vˀjachent da offenlich
vor geriht, das si ze koͧffen geben hettent reht und redelich, in eines rehten koͧffes wis, Fridrichen, dem ✳ ✳
vorgen̄ amptman, ✳ an siner egen̄ geistlicher froͧwen stat ze ire und ze ir nachkomen ✳ haͤnden, dis nach ✳ geschriben gelt, ✳ das lidig eigen ist und oͧch da fùr vˀkoͧft ist, ✳ vier mùtt roggen, ✳ ein maltˀ habern, ✳ ein halb
swin, sol oͧch ein gelten ✳ achtzehen stebler phenning, drissig eiier und drù huͤnr, das gelegen ist ze Scherntz, ✳ und oͧch untzent har gebuwen ✳ hat ✳ Ruͦdolf ✳ Lendi und sinù geswistˀgit umb den vorgen̄ zins, den man
jerlich da von ✳ rihten und weren sol, als gewonlich ist, das gekoͧft wart umb sibentzig und drù phunt gewonlicher Zofinger phenning, ✳ der si gar und gentzlich geriht und gewˀt sint, als si ze beiden teilen vor mir
vˀjachent. ✳ man sol oͧch wissen, das die vorgenanten ✳ Annen Albrehtinen ✳ das vorgenāt guͦt was angefallen von
erb sid ir mannes tod, und wart offenlich vor geriht erteilet, ✳ das si das guͦt wol moͤht mit irem vogt
vˀkoͧffen, vˀsetzen, vˀkùmberen und gefertigen, wem si woͤlt, ✳ und das si dar an ir kint noch nieman anders ✳ ✳
gehinderen ✳ koͤnd noch moͤht mit ansprach noch mit keinen dingen, ✳ da mit der koͧff gesumt oder gehindert
moͤht wˀden, ✳ in keinen weg aͧn alle geverde. ✳ ich, die vorgenant Anna Albrehtin, vˀgich oͧch alles, so da vor ✳
von mir geschriben ist, ✳ und ich und min sun, Johans Albreht, min vogt, vˀzichen ✳ uns offenlich mit disem ✳ ✳
brief aller der rehtung und ansprach, so wir haben ✳ gehebt und jemer gewinnen oder haben moͤhtent
an dem ✳ vorgen̄ ✳ guͦt und gelte, nu oder har nach, ✳ und gelôben oͧuch niemˀ da wider ze tuͦnde noch ze komend, weder mit geistlichem noch mit weltlichem ✳ geriht, oder mit keinen sachen ✳ von uns selben, ✳ oder
mit jeman anders von ùnser wegen, ✳ oder mit keinen fùnden, ✳ die nu funden sint oder noch funden sùllent
wˀden, ✳ da mit dirre koͧf gesumt oder gehindˀt moͤht wˀden, nu oder har nach, eweclich aͧn alle gevˀde. ✳ wir
setzen oͧch die vorgen̄ geistlichen ✳ froͧwen in liplich und in nùtzlich gewˀ und loben ✳ oͧch des vorgen̄ guͦtz ✳
reht wˀ ✳ ze sin nach reht wenne wie dikke si sin notùrftig sint und àn ùns geforderet wirt. ✳ diser
vorgen̄ dingen sint gezùge und warent hie bi: Johans Bluͤmo, ✳ Walthˀ ✳ Hofmeistˀ, Cuͦnrad Lang, Johans
Meistˀli, Ruͤdi Wisso, Johans Reiio, ✳ Heini Burr, Joh̄ Moser, ✳ burgˀ ze Brugg, und ander erber lùten gnuͦg.
und won dis alles vor mir in geriht beschehen ist, so hant si ze beiden teilen gebetten ùnser burgˀ
ze Brugg, das si oͧch durch merer sicherheit willen ir stat ingesigel henken an disen brief ze minem ingesigel. ✳ wir, die vorgn̄ burgˀ ze Brugg, durch bette willen der egen̄ beider teilen, so haͤben
wir ùnser stat ingesigel gehenket an disen brief, ✳ der geben ist ze Brugg an dem nehsten fritag
vor sant Gallen tag, des jares, do mā zalt von Cristꝰ gebùrt drùzehenhundtˀ, dar nach in dem ahtoden und fùnfzigesten jare.